google/wiki40b huggingface dataset:
Baudžiamosios teisės principai

Baudžiamosios teisės principai – pamatinės normų, kuriomis uždraudžiamos veikos ir įvardijamos nusikalstamomis, ir kuriomis nustatomos neigiamos sankcijos už tų veikų padarymą, nuostatos, principai.
Baudžiamosios teisės normos grindžiamos įvairiomis vadovaujančiomis nuostatomis. Išskiriami bendrieji ir specialieji baudžiamieji teisiniai principai. Bendrieji teisės principai laikomi kartu ir baudžiamosios teisės (kaip ir kitų teisės šakų) principais, kadangi galioja visoms teisės šakoms.
Bendrieji :
Teisingumo principas.|
Atsakomybės individualizmo principas. (54 BK straipsnis)
Šanso principas. (55)
Nukentėjusiojo nuožiūros principas.
Spekuliantai (asociacija)

Spekuliantai – lietuviška asociacija, vienijanti biržos prekiautojus.

Istorija

2003 liepos 4 d. buvo įkurtas virtualus pokalbių kambarys „akcijų birža“. Įkūrėjas MatasM. Tikslas – išmokti ir sužinoti kuo daugiau apie akcijų biržą.
2003 rugsėjo 1 d. buvo įkurtas yahoo grupė, į ją siųsta aktuali informacija.
Interesantų ir narių ratas nuolat plėtėsi.
2006 balandžio 4 d. įregistruota buvo asociacija „Spekuliantai“. Asociacijos direktoriumi paskirtas Valdas Petrutis, „Spekuliantų“ grupės valdybos narys.
2006 liepos 12 d. – „Spekuliantų“ tinklalapyje užsiregistravo 1 500 – asis vartotojas.
2008 gegužės 8 d. - vakarai.us tinklalapis paskelbia jog spekuliantai.lt domenas parduotas epasui. Tai buvo didelis šokas bendruomenei, nes pasirodo kad domenas visą laiką buvo laikomas atskeltas nuo asociacijos - privačio UAB rankose.

Bendradarbiavimas

2006 birželio 23 d. pasirašyta bendradarbiavimo sutartis su AB „Vilniaus Vertybinių Popierių Birža“, liepos 21 d. – su investiciniu banku Lõhmus, Haavel & Viisemann (LHV), liepos 31 d. – su AB FMĮ „Finasta“.
Rekčių piliakalnis

Piliakalnis

Piliakalnis įrengtas aukštumos kyšulyje, Ventos dešiniajame krante, santakoje su bevardžiu upeliu. Aikštelė beveik apvali, 7 m ilgio šiaurės – pietų kryptimi ir 6 m pločio, iš visų pusių apjuosta pylimu, kuris šiaurės pusėje yra 2 m aukščio, 22 m pločio, pietų - atitinkamai 1 ir 14 m, šonuose - 0,5 ir 4 m. Išorinėje šiaurinio pylimo pusėje, 4 m žemiau aikštelės iškastas 25 m ilgio, 13 m pločio, 1 m gylio griovys. Pietiniame šlaite, 6 m žemiau pylimo viršaus yra 9 m ilgio, 5 m pločio trikampio formos terasa. Šlaitai statūs, 8-12 m aukščio.
Šiaurinio pylimo viršuje įrengiant šokių aikštelę jis nuskleistas, žemėmis užverstas šiaurinis griovio galas. 1995 m. sutvirtintas erodavęs šiaurės rytų šlaitas. Piliakalnis dirvonuoja, pylimo papėdėje auga liepa ir keli ąžuolai.
Į šiaurės rytus nuo piliakalnio, 0,7 ha plote yra papėdės gyvenvietė.

Aplinkiniai piliakalniai

Papilės piliakalnis 7 kmLuokavos piliakalnis 32 kmŽagarės piliakalnis 38 kmBuožėnų piliakalnis 42 km
Skurvydiškės piliakalnis 35 kmPilkalnio piliakalnis 9 kmBuišų piliakalnis 22 km
Moteraitis 41 kmŠilėnų piliakalnis 5,5 km
Kalniškių piliakalnis (Šaukėnai) 19 kmRomučių piliakalnis 3 km
Luponių piliakalnis 22 km
Interesų konfliktas

Interesų konfliktas – situacija, kai valdžios, verslo, žiniasklaidos ar pilietinės visuomenės organizacijos, kokios nors profesijos atstovas turi rinktis tarp pareigų vykdymo, reikalaujamo užimamų pareigų (statuso), ir privataus intereso.

Pavyzdžiai

2009 m. gegužės 11 d. Vyriausioji tarnybinės etikos komisija (VTEK) nusprendė, kad Palangos savivaldybės tarybos narė S.K. pažeidė Viešųjų ir privačių interesų derinimo valstybinėje tarnyboje įstatymą. Nustatyta, jog būdama individualios įmonės „S.K. įmonė bendrosios praktikos gydytojo centras“ savininkė, ji negalėjo dalyvauti Savivaldybės tarybos komiteto posėdyje, kuriame buvo svarstoma dėl VšĮ Palangos pirminės asmens sveikatos priežiūros centro (PSPC) audito ir galimo likvidavimo. Pranešėjų teigimu, S. K., būdama vienintelės su Palangos PSPC konkuruojančios įmonės savininkė, buvo suinteresuota Palangos PSPC likvidavimu.
Bagnapolis

Aplinkinės gyvenvietės

Lėnas – 2 km
Užulėnis – 2 km
Staškūnai

Istorija

1691 m. kaimas įrašytas Molėtų krikšto metikų knygoje de Staszkuniszki.
1838 m. Giedraičių bažnyčios Status animarum knygoje – Staškūnai.
Sleeping with the Past

Pripažinimas

Albumas fanų lyginamas su sėkmingiausiu Eltono devintojo dešimtmečio albumu „Too Low for Zero“, jis susilaukė daugelio pripažinimo, ypač iš Eltono fanų. Geriausiai vertinama daina „Sacrifice“, kuri buvo išleistas kaip singlas 1990 m. ir pasiekė pirmąją vietą Jungtinės Karalystės albumų pardavimuose, dėl ko iki pat šiol tebėra jo geriausiai parduodamas albumas jo gimtinėje Jungtinėje Karalystėje.

Dainų sąrašas

Visas dainas parašė Elton John ir Bernie Taupin.
Algirdas Šocikas

Biografija

A. Šocikas – vienas garsiausių Lietuvos sportininkų. 1947–1948, 1951–1953, 1956 m. LSSR sunkiojo svorio bokso čempionas, 1948, 1950, 1952 m. Pabaltijo sunkiojo svorio bokso čempionas, 1949 m. ir 1954 m. Tarptautinių studentų žaidynių sunkiojo svorio bokso čempionas, 1950–1954 m. ir 1956 m. SSRS sunkiojo svorio bokso čempionas, 1953 m. ir 1955 m. Europos sunkiojo svorio bokso čempionas. 1952 m. Helsinkio olimpinių žaidynių dalyvis. 1956 m. baigė profesionalaus boksininko karjerą.
Nuo 1957 m. respublikos bokso rinktinės treneris. Jo auklėtiniai: Ričardas Tamulis, Algimantas Zurza, Juozas Juocevičius, Nikolajus Jarofejevas, Jonas Čepulis. 1959 m. baigė Lietuvos kūno kultūros institutą (LKKI). 1975–1977 m. Kauno „Žalgirio“ bokso mokyklos vyr. treneris. Nuo 1977 m. LKKI dėstytojas, nuo 1980 m. docentas.
A. Šocikas ringe praleido 11 metų. Per tą laiką turėjo 128 kovas ir pasiekė 118 pergalių, iš jų 70 – nokautais. A. Šocikas pasižymėjo tobula technika, džentelmeniškumu ringe. „Ringo džentelmeno“ vardas lietuvių boksininkui prigijo 1955 m., kai jis Berlyne antrą kartą laimėjo Europos čempiono diržą. Tada A. Šocikas finale susitiko su vokiečiu Horstu Viteršteinu. Po vieno iš daugelio smūgių A. Šocikas pastebėjo, kad jo varžovas nokdaune, ir atsitraukė, tuo duodamas Viteršteinui galimybę akimirką pailsėti ir atkreipdamas šį svarbų momentą praleidusio teisėjo dėmesį. 1995 m. sausio 9 d. Štutgarte (Vokietija) už šį poelgį pirmą kartą CIFP (Tarptautinio Fair Play judėjimo komisijos) Garbės diplomas buvo įteiktas Lietuvos atstovui. Nuo 1996 m. Kaune kasmet rengiamas tarptautinis jo vardo bokso turnyras, kurio nugalėtojai apdovanojami medaliais bei stiklinėmis A. Šociko bokso pirštinėmis. 
2012 m. lapkričio 21 d. mirė po sunkios ligos. Palaidotas Petrašiūnų kapinėse. 
1961 m. išleista V. Ogurenkovo ir S. Vaintraubo knyga „Šocikas ringe“. Parašė knygas: „Sporto taisyklės ir sportinės aistros" (su K. Andziuliu, 1964 m.), „Ringe ir už jo“ (1966 m., rusų k.), „Ketvirtasis raundas“ (1974 m. – rusų k. ir 1984 m. – lietuvių k.), taip pat yra kelių metodinių leidinių autorius ir bendraautoris: „Pradedančiųjų boksininkų mokymo metodika“, „Bokso taktika“ ir kt.
Juozas Rudzinskas

Juozas Rudzinskas (1905 m. sausio 17 d. Rygoje – 1975 m. sausio 11 d. Vilniuje) – Lietuvos aktorius.
1980 m. vasaros olimpinės žaidynės

Literatūra

Mindaugas Barysas. Aidi kurantų olimpiniai dūžiai. - Vilnius: Mintis, 1982. - 173 p.
Estádio Cidade de Coimbra

UEFA Euro 2004 m. čempionato varžybos

Stadione vyko dvi UEFA Euro 2004 m. čempionato B grupės varžybos. Anglija 3–0 Šveicarija bei Šveicarija 1–3 Prancūzija. Wayne Rooney ir Johan Vonlanthen buvo jauniausi futbolininkai, pelnę įvarčius.
Veliuonos Antano ir Jono Juškų gimnazija

Istorija

Apie 1579 m. Veliuonoje veikė mokykla, ji plačiai minima tų pačių metų žemaičių kapitulos akte. 1943 m. (karo metu) įkurta gimnazija, o 1950 m. ji reformuota į vidurinę mokyklą, kuriai 1992 m. suteiktas žymių XIX a. kultūros veikėjų Antano ir Jono Juškų vardas.
Auksinis balsas (2 sezonas)

Formatas

Projekte dalyvauja žinomi Lietuvos vokalistai, atliekantys įvairių stilių (nuo pop iki operos) kūrinius. Laidos yra įrašytos, tačiau viskas atliekama gyvai: tiek vokalas, tiek instrumentinė muzika. Orkestras – Vilniaus simfoniata ir LRT ritmo grupė (dirigentas – Vytautas Lukočius).
Kiekvienos laidos tema yra tam tikras muzikos stilius (išskyrus pirmąją – prisistatomąją – laidą). Visus dalyvius vertina komisija, kurioje yra keturi teisėjai. Vertinama dešimtbalėje sistemoje. Televizijos žiūrovai taip pat balsuoja. Kiekvienos laidos pabaigoje sudedami visų laidų rezultatai ir gaunama galutinė lentelė.
Diablo

Klasės

Žaidėjas gali pasirinkti vieną iš trijų klasių: karį, lankininkę arba magą. Nuo pasirinktos klasės priklauso galimos veikėjo tobulėjimo sritys. Karys vystomas artimo kontakto kovoms, lankininkė – tobulesniam šaudymui iš lanko, magas – geresniam magijos įvaldymui ir burtų galios stiprinimui. Kovose gaunami patirties taškai, o surinkus jų tam tikrą kiekį veikėjas pasiekia naują lygį. Su kiekvieno nauju lygiu herojus gauna 5 taškus, kuriuos gali panaudoti vienos iš savo savybių kėlimui. Šios savybės yra keturios: jėga, magija, gyvybingumas ir vikrumas. Jėga labiausiai naudinga kariui, ją keldamas jis gali naudoti vis galingesnius ginklus ir nešioti stipresnius šarvus. Magija naudoja burtininkas. Burtininkas stiprėja turėdamas daugiau magijos, manos. Nuo manos priklauso kiek ir kokius burtus magas galės iššaukti. Ji taip pat reikalinga magui norint tobulėti, nes naujų burtų galima išmokti skaitant knygas, o jos reikalauja kuo daugiau magijos. Vikrumas labiausiai reikalingas lankininkei, su šios savybės pagalba ji šaudo iš lanko taikliau ir greičiau. Šios savybės taškų taip pat reikia daugiau norint naudoti geresnius lankus.
Gyvybingumas reikalingas visoms herojų klasėms, jis didina gyvybės taškus. Visame „Diablo“ pasaulyje yra daugybė daiktų, kurie prideda papildomų savybių taškų. Paprastų daiktų užrašai dega baltai, jie nieko papildomo neduoda. Mėlynu šriftu pavadinti ginklai turi papildomų galių, jie prideda papildomus taškus prie daugelio savybių, ginklų galios, smūgio greičio ir t. t. Labiausiai vertinami ypatingi (angl. unique) daiktai, jų šriftas yra geltonas. Jie yra reti ir labai naudingi, nes prideda daugiausiai papildomų taškų.
Živilė Jakaitė

Biografija

Kauno „Žiburio“ vidurinės mokyklos etikos mokytoja, 2004-2019 m. Lietuvos švietimo istorijos (buvusio Kauno apskrities pedagoginio) muziejaus direktorė.
1995 m. Lietuvos socialdemokratų partijos (LSDP) Kauno skyriaus narė. Lietuvos Sakaliukų sąjungos Kauno skyriaus pirmininkė. 2003 m. Kauno miesto savivaldybės tarybos narė, 2004 m. LSDP frakcijos seniūno pavaduotoja. Lietuvos darbo žmonių švietimo draugijos narė.
Sopka (pilkapis)

Sopka - tam tikras pilkapis Leningrado srityje (Rusija) stačiais šlaitais, 1,5-14 m aukščio. Sopkos išsidėsčiusios Volchovo, Oredežo, Mstos, Lugos upių baseinuose. Sopkos supiltos IX-XI a. Manoma, kad kai kurios sopkos buvo ne tik pilkapiais, bet ir šventyklos. Sopkos - būdingas vadinamosios sopkų kultūros (культура сопок) bruožas. Manoma, kad ši kultūra tapo pamatu, iš kurio išsivystė senoji Didžiojo Novgorodo kultūra.
Spėjama, kad žodis сопка kilo iš sen.slav. соп 'žemės pylimas, kalva, kapas', iš сыпать 'pilti'.
Apie kitokias sopkas skaityti Sopka (reikšmės).
Smiltyninis gyslotis

Sudėtis

Sėklose yra iki 10 % gleivių, iki 15 % riebalų, sacharidų, saponinų.
Kristupas Viesiolovskis

Biografija

Bajoras, kilęs iš Viesiolovskių giminės, tėvas Petras Viesiolovskis, motina Sofija Liubomirskaitė.

Šeima

Buvo vedęs Aleksandrą Marijaną Sobieckytę, su kuria vaikų neturėjo, įsivaikino Grasildą Vadinskytę, kuri ištekėjo už Jono Stanislovo Sapiegos.
Veru apskritis

Geografija

Šiaurinė ir vakarinė apskrities dalys – lygumos ir žemumos, o pietryčiuose iškilusi aukščiausia Estijoje Hanijos aukštuma (aukštis iki 318 m, Sūr Munamiagio k.).
Rytų Lietuva (Vilnius)

Rytų Lietuva – politikos ir visuomenės gyvenimo laikraštis, leistas 1922–1923 m. Vilniuje.

Istorija

Leistas vietoje sustabdyto laikraščio „Vilnietis“. Leido ir redagavo Teofilius Juodvalkis. Pirmasis numeris išėjo 1922 m. birželio 29 m. Ėjo triskart per savaitę. Spausdino spaustuvė „Motus“. Išėjo 75 numeriai. Nuo 1923 m. gegužės 10 d. vietoje jo pradėjo eiti „Lietuvos rytai“.
Informavo apie įvykius krašte, užsienio šalyse, gynė lietuvių, gyvenančių Rytų Lietuvoje, kultūrinius, visuomeninius interesus, kėlė Vilniaus krašto klausimą.
Kaniavos seniūnija

Geografija

Kaniavos seniūnija – viena didžiausių ir rečiausiai apgyvendintų Lietuvos seniūnijų. Beveik visą plotą dengia Dainavos giria. Pietvakariuose patenka dalis Čepkelių raisto, taip pat plyti mažesnės Stojų–Samanyno, Tabalio, Pelesos pelkės. Didžioji dalis seniūnijos yra Merkio baseine: teka Ūla su intakais (Nočia, Kaniavėle, Mazupiu, Uosupiu). Pietiniais pakraščiais teka Nemuno intakas – Katra. Telkšo nemažai ežerų, bet visi jie smulkūs (didesni – Lynas, Ūla, Ešerinis, Stojų ežeras, Kaniavos ežeras).  
Svarbiausi seniūnijos keliai –  5014  Varėna–Rudnia–Paramėlis–Katra  ir  5008  Vydeniai–Dubičiai–Rakai .
Santonai

Santonai (Santones, Santoni; gr. Σάντονες, Σάντονοι, Σάντωνες; pranc. Santons) – senovės galų tauta, gyvenusi dabartiniame Sentonžo (pranc. Saintonge) regione ir apie Sento (Saintes) miestą, kuriam davė savo pavadinimą. Romėnai sentonų žemes užėmė apie I a. pr. m. e.
Santonų auksinės monetos (V-I a. pr. m. e.) dažniausiai atkartojo graikų monetas:
Arch Enemy

1993–2001

Grupę įkūrė gitaristas Michael Ammott, 1993 metais išėjęs iš grupės Carcass ir surinkęs atlikėjus Arch Enemy grupei. Pirmasis albumas „Black Earth“ pasirodė tik 1996 metais. Grupei išpopuliarėti padėjo ir tai, kad Michael Ammott buvo žinomas gitaristas, prieš tai grojęs grupėse Carcass, Carnage, ir Spiritual Beggars. Nors grupę sudarė gitaristas Michael, brolis Christopher, vokalistas Johan Liiva ir laikinai priimtas būgnininkas Daniel Erlandsson, tačiau visos dainos pirmame albume buvo parašytos Michael. Grupė labiausiai išpopuliarėjo Švedijoje ir Japonijoje. 1998 metais grupė išleido antrąjį savo albumą, pavadinimu „Stigmata“, taip pat prie grupės prisidėjo bosistas Martin Bengtsson. Būgininką pakeitė kitas būgininkas Peter Wildoer, tačiau po metų grupė susigrąžino būgnininką Daniel Erlandsson, kuris grupėje groja iki šiol. Bosistą Martin pakeitė naujas bosistas Sharlee D’Angelo. Tais pačiais 1999 metais išeina ir trečiasis Arch Enemy albumas, pavadinimu „Burning Bridges“. 2000 metais Michael išmetė vokalistą John Liiva, argumentuodamas tokį savo žingsnį planais priimti į grupę vokalsitę moterį. Po atrankos Michael išsirnnko Angela Gossow naująja grupės vokalsite. Pirmasis albumas su Angela buvo „Wages of Sin“. 2002 metais pasirodė pirmasis Arch Enemy grupės EP „ Burning Angel“.

2003–2010

2003 metais pasirodė naujas ir iki šiol vienas sėkmingiausių Arch Enemy albumas, pavadinimu „Anthems of Rebellion“, kitais metais pasirodė ir antrasis grupės EP „Dead Eyes See No Future“. 2005 metais po albumo „Doomsday Machine“, Christopher Ammott laikinai išėjo iš grupės dėl asmeninių problemų. Jį pakeitė laikinai priimtas gitaristas Gus G, kurį vos po kelių mėnesių pakeitė gitaristu Fredrik Åkesson. Christopher grįžo tik po dvejų metų. 2007 metais pasirodė trečiasis EP „Revolution Begins“ ir septintasis albumas „Rise of the Tyrant“, tais pačiais metais grupė sudalyvavo dideliame sunkiosios muzikos fesitvalyje „Bloodstock Open Air“ ir prisidėjo prie turo „Black Crusade“, kartu su grupėmis Machine Head, Trivium, DragonForce ir Shadows Fall. 2009 metais pasirodė iki šiol paskutinis Arch Enemy albumas „The Root of All Evil“, kuriame Angela perdainuoja kaikurias populiariausias dainas iš pirmųjų trijų albumų, kuriuose vokalą atliko John Liiva.
Lietuvos fiziologų draugija

Lietuvos fiziologų draugija – Lietuvos visuomeninė mokslinė organizacija, nuo 1955 m. veikianti Kaune, A. Mickevičiaus g. 9.

Veikla

Steigėjas ir pirmasis pirmininkas prof. Vladas Lašas. Veikė prie Lietuvos mokslų akademijos. Jungia apie 40 narių. Lietuvos fiziologų draugija rengia mokslines konferencijas, simpoziumus, seminarus. Vykdo fiziologijos mokslo tiriamuosius darbus. Nuo 1999 m. priklauso Europos fiziologų draugijų federacijai (Federation of European Physiological Societies).
Kapšagajus

Istorija

Kapšagajus susikūrė ir miesto statusą gavo 1970 m., statant hidroelektrinę.
Savidėnai

Istorija

1738 m. minimi Molėtų santuokų metrikų knygoje. 1744 m. kaimas užrašytas Vilniaus vyskupijos sinodo nutarimuose. Tada jis priklausė Dubingių parapijai.
Eimutis Balaišis

Biografija

1959 m. baigė Vilniaus žemės ūkio technikumą. 1959–1960 m. Šiaulių rajono laikraščio „Leninietis“ literatūrinis darbuotojas, 1960–1961 m. – „Valstiečių laikraščio“ literatūrinis darbuotojas. 1961–1965 m. Žemės ūkio ministerijos vyr. specialistas – ministro padėjėjas, 1965–1971 m. laikraščio „Komjaunimo tiesa“ korespondentas, skyriaus vedėjas, 1971–1993 m. – žurnalo „Švyturys“ skyriaus redaktorius. Rašė visuomenės gyvenimo, švietimo, dorovės temomis. Su fotografais žurnalui pateikė daug įvairios tematikos reportažų iš Lietuvos, taip pat buvusios TSRS vietų, kur dirbo lietuviai.
Baltijos valstybių teisė

Baltijos valstybių teisė – Baltijos valstybių (Lietuva, Latvija ir Estija) teisė. Baltijos šalys viena nuo kitos mažai skiriasi ne tik savo ekonomine, socialine, bet ir teisine patirtimi.

Istorija

Lietuvos ir Latvijos teisės ištakos – paprotinė rytų baltų genčių teisė. Apie rašytinius šaltinius nėra žinoma, jų nėra išlikę.
Baltijos pakrantėje galiojo Magdeburgo teisė, Kulmo teisė. Įtaką turėjo ir bažnytinė (kanonų) teisė. Tarybinės okupacijos metais taikyta TSRS teisė, įvesti tarybiniai kodeksai (panaikinti atkūrus nepriklausomybę).
Onarmach

Onarmach (liet. Pažanga) – žurnalas, leistas 1934–1939 m. Panevėžyje karaimų kalba. Laikraštį leido jaunimo organizacija „Onarmach“. Žurnale straipsnių autoriai analizavo savo bendruomenių situaciją, istoriją, kultūros palikimą, buvo spausdinama karaimų sukurta poezija, proza, moksliniai straipsniai, kasdienio gyvenimo įvykių aprašymai.

Istorija

Išleisti trys žurnalo sąsiuviniai – 1934, 1938 ir 1939 metais. Oficialus žurnalo leidėjas buvo Lietuvos karaimų draugija, redaktorius Mykolas Tinfovičius (1912–1974). Pirmieji du žurnalo sąsiuviniai buvo padauginti šapirografu, trečiasis išspausdintas Panevėžio spaustuvėje „Vilnis“. Dalis teksto – užrašai, pavadinimai buvo piešti ranka. Visi straipsniai su mažomis išimtimis karaimų kalba ir jai pritaikytais lietuviškais rašmenimis. Be redaktoriaus žurnalui rašė ir panevėžietis Danielius Čaprockis, poetas Jokūbas Maleckas.
Baruvka (Molėtai)

Istorija

XIX a. du Suginčių dvaro vienkiemiai. Senoji Baruvka yra tarp Loluičių ir Kazariezos. Senoji Baruvka 1856 metais buvo išnuomota Jokūbui Bikerui, kuris po baudžiavos panaikinimo iki 1868 metų bylinėjosi su Suginčių dvarininke Michailovska dėl teisės ten gyventi. 1882 metais Senąją Baruvką iš dvaro nuomojo Matijošius. Naujoji Baruvka yra tarp Melninkų ir Želvų kaimų. Vienas Suginčių dvaro žemės sklypų 1882 ir 1896 metais vadinamas Naująja Baruvka arba Suražka. XIX a. pabaigoje, Naujojoje Baruvkoje 3 valakus žemės pirko J. Putna, Kulionių kaimo valstietis. Pokaryje (apie 1945-1949 metus) į dauboje, vadinamoje Klanu, buvo lietingą naktį laikyti keli šimtai apylinkės žmonių, kurie paryčiui išgabenti į Švenčionėlius, o iš ten į Sibirą. 1990 ir 1993 metais toje vietoje pastatyti kryžiai tiems tremtiniams atminti.
Jonas Misiūnas (1933)

Biografija

1953 m. baigė Kauno 4-ąją vidurinę mokyklą. 1957–1961 m. Vilniaus miesto Lenino rajono liaudies teismo liaudies teisėjas. 1958 m. Vilniaus universiteto Teisės fakultete baigė teisės studijas, įgijo teisininko kvalifikaciją.
1960–1980 m. VU Teisės fakulteto dėstytojas. 1961–1972 m. LSSR Aukščiausiojo teismo teisėjas. 1972–1980 m. LSSR teisingumo ministro pavaduotojas. 1980–1990 m. LSSR Aukščiausiojo teismo pirmininkas. Nuo 1990 m. Teisinės informacijos departamento (dab. Lietuvos teisės institutas) tarnautojas, Informacinio metodinio skyriaus vedėjas, iki 2008 m. kovo mėn. Teisės instituto Baudžiamosios justicijos skyriaus mokslo darbuotojas. 
1980–1986 m. LKP Revizijos komisijos narys. Nuo 1980 m. LSSR AT deputatas. Nuo 1986 m. kandidatas į LKP CK narius.

Mokslinė veikla

Mokslinių tyrimų bei interesų sritys – baudžiamoji teisė ir baudžiamasis procesas, taip pat administracinė teisė. Paskelbė daugiau kaip 70 mokslinių straipsnių. 
Įvairių teisėkūros bei kriminologinių tyrimų bei darbo grupių narys. Nuo 2000 m. kovo 22 d. darbo grupės Baudžiamojo kodekso projektui tobulinti narys.
Kaišiadorių rajono taryba 1990–1995 m.

Kaišiadorių rajono taryba – Kaišiadorių rajono savivaldybės atstovaujamoji institucija, išrinkta 1990 m. kovo 24 d., Pilnas pavadinimas – Kaišiadorių rajono Liaudies deputatų taryba, nuo 1990 m. balandžio mėn. Kaišiadorių rajono taryba.

Teisinis pagrindas

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Kaišiadorių rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.
Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Belaruskaja dolia

Belaruskaja dolia (liet. Baltarusių dalia) – Baltarusių atstovų klubo laikraštis, ėjęs 1925 m. sausio 11 d. – gegužės 15 d. Vilniuje baltarusių kalba.

Istorija

Įkurtas kaip Baltarusijos deputatų frakcijos Lenkijos seime laikraštis. Išėjo 36 numeriai. Trys numeriai buvo konfiskuoti.
Trasa Riverside

Istorija

Trasa pastatyta sujungus kelias mažesnes, šalia viena kitos esančias, trasas.

Adresas

Riverside

USA
Imperatorius Kokaku

Genealogija

Imperatorius Kokaku gimė Imperatoriaus Go-Momozono šeimoje, jis buvo šeštas iš šešių vaikų šeimoje šeimoje. Imperatorius Kokaku buvo geras, nuolaidus savo tėvui ir mamai. Bet Imperatorius Go-Momozono nebuvo geras savo sūnui ir gan pykdavo ant jo.
B. B. King

Biografija

Kingas gimė Berklaire, Misisipės valstijoje 1925 m. rugsėjo 16 d.

Karjera

Muzikinis žurnalas „Rolling Stone“ 2003 m. King skyrė trečią vietą 100 geriausių visų laikų gitaristų sąraše. 2011 m. tame pačiame sąraše jis liko šeštas. 1987 m. gitaristas buvo įtrauktas į Rokenrolo šlovės muziejų. 2014 m. jis buvo įrašytas į R&B šlovės galeriją.
Kingas laikomas vienu įtakingiausių visų laikų bliuzo muzikantų, jis pelnė „Bliuzo karaliaus“ ir vieno iš „Trijų bliuzo gitarų karalių“ (kartu su Albert King ir Freddie King) vardus. 1956 m. gitaristas atliko net 342 oficialius pasirodymus.
1990 m. JAV prezidentas Dž. Bušas apdovanojo muzikantą Nacionaliniu meno medaliu, o 2006 m. prezidentas Dž. V. Bušas įteikė jam Prezidento laisvės medalį.

Liga ir mirtis

2014 m. pabaigoje dėl sveikatos sutrikimų Kingas atšaukė suplanuotus koncertus. 2015 m. gegužės 1 d. dėl aukšto kraujo spaudimo ir diabeto atlikėjas buvo hospitalizuotas savo namuose Las Vegase, Nevada. Po dviejų savaičių, 2015 m. gegužės 14 d., atlikėjas mirė savo namuose.
Simonas Žičkus

Biografija

Komandinėse varžybose rungtyniauja su Plungės visuomeninio šachmatų klubo "Bokštas" komanda.
Zarasų rajono apylinkės teismas

Zarasų rajono apylinkės teismas – bendrosios kompetencijos apylinkės teismas, nagrinėjantis civilines ir baudžiamąsias bylas bei jo kompetencijai įstatymų priskirtas administracinių teisės pažeidimų bylas. 4 teisėjai. Teritorija – Zarasų rajonas.
Adresas: Sėlių a. 24/2, LT-32110, Zarasai.
Al-Mina'a SC

Istorija

Klubas įkurtas 1931 m.
Ežerų regionas (DKK)

Gyventojai

Gyventojų daugumą sudaro bauliai.
Eurokos

Istorija

Įmonė įkurta 1998 metais. 2011 m. įmonės apyvarta siekė 18,6 mln. eurų. 2015 m. pradžioje įmonė turėjo 116 parduotuvių visoje Lietuvoje, dirbo 701 darbuotojas.